A 'oída, oyida u audición ye a facultat de percibir o soniu. Como lo soniu ye o conchunto de vibracions que se propagan per l'aire u altros medios, a oída u detección d'istas vibracions ye considerato un sentiu mecanico, afín en iste aspecto a lo d'o tacto, encara que un de més especializato. En os humans, d'ista percepción se'n encargan unas fibras u peletz muito chicotz en l'odiu interno que perciben o movimiento d'una membrana, a quala vibra en respuesta a cambios en a presión exercida per particulas atmosfericas dintro un radio de 20 ta 22000 Hertz, con importants variacions entre endividos. O soniu tamién puet estar detectato como vibracions per medio d'o tacto. As freqüencias superiors u inferiors a las que pueden sentir-se no pueden detectar-se que per iste medio.